*RTV SLO: Obrazec št. 9*

**OBVESTILO POSAMEZNIKOM PO 14. ČLENU SPLOŠNE UREDBE O VARSTVU PODATKOV (ang. GDPR) GLEDE OBDELAVE OSEBNIH PODATKOV**

EVIDENCA OP JAVNIH POZIVOV IN RAZPISOV ZA AV DELA

* **Upravljavec zbirke osebnih podatkov**:

**Javni zavod Radiotelevizija Slovenija**
Naslov: Kolodvorska 2, 1550 Ljubljana, Slovenija
Telefon: 01/ 475 2111
[www.rtvslo.si/RTV](http://www.rtvslo.si/RTV)

* **Kontakti pooblaščene osebe za varstvo osebnih podatkov (DPO):**

01/475 46 71

vop@rtvslo.si

* **Namen obdelave osebnih podatkov:**

Izvedba Javnega razpisa Radiotelevizije Slovenija za koprodukcijsko sodelovanje pri realizaciji 1 x serije tv oddaj o problematiki gluhih in naglušnih (30-40 x dolžine 10 minut) 2024-3 na podlagi Pravilnika o o koprodukcijskem sodelovanju Radiotelevizije Slovenija pri realizaciji avdiovizualnih del z dne 12.3.2024 (Uradni list RS, št. 21/24).

* **Pravna podlaga za obdelavo osebnih podatkov:**

Obdelava je potrebna za izvajanje javnega razpisa in kot ukrep za sklenitev pogodbe z izbranim producentom, ki na javni razpis RTV Slovenija prijavi avdiovizualno delo, pri katerem sodelujejo drugi posamezniki, na katere se nanašajo zbrani osebni podatki, ali za izvajanje ukrepov na zahtevo teh posameznikov preko prijavitelja pred sklenitvijo pogodbe po določbi 6 (1) b Splošne uredbe o varstvu osebnih podatkov.

* **Vrste zadevnih osebnih podatkov:**

RTV Slovenija bo obdelovala naslednje osebne podatke, ki jih bo pridobila od drugega upravljalca - prijavitelja – producenta:

* + - za izvedbo razpisa: ime in priimek soavtorjev in izvajalcev, reference soavtorjev in izvajalcev za namen ocenitve posameznega projekta,
		- za sklenitev in izvajanje pogodbe z izbranim prijaviteljem - producentom: ime in priimek in višina izplačanega honorarja soavtorjev, avtorjev prispevkov in izvajalcev na projektu za namen preverbe ureditve materialnih pravic, nadzor nad porabo sredstev na projektu v skladu s pravili in zakoni, poročanje kolektivnim organizacijam.

Zbirajo se naslednji osebni podatki:

• ime in priimek scenaristov, novinarjev, voditeljev in urednikov;

• reference scenaristov, novinarjev, voditeljev in urednikov za namen ocenitve projekta;

• pogodbe med prijaviteljem in sodelujočimi.

RTV Slovenija bo osebne podatke prijavitelja obdelovala za namene obveščanja in komunikacije o postopku in izvedbi razpisa ter za izvedbo pogodbe: službena telefonska številka, službeni elektronski naslov zastopnika in skrbnika pogodbe ter drugih, ki jih bo navedel sam prijavitelj.

* **Uporabniki ali kategorije uporabnikov osebnih podatkov, če obstajajo:**

RTV Slovenija bo podatke posameznikov, ki sodelujejo pri projektih, ki bodo izbrani na tem javnem razpisu, v sklopu spremljanja izvedbe projekta na podlagi pogodbenih obveznosti s producentom posredovala zunanjim uporabnikom, katerim mora podatke posredovati za izpolnjevanje pogodbenih in zakonskih obveznosti:

- Osebne podatke (ime in priimek soavtorja, avtorja prispevkov in izvajalca) posreduje uporabniku – kolektivnim organizacijam za upravljanje avtorskih in sorodnih pravic (SAZAS, IPF, AIPA, itd.).

- Osebne podatke, ki jih je RTV Slovenija dolžna na podlagi zakonodaje posredovati pristojnim organom (ime in priimek in reference za izvedbo javnega razpisa in pri ukrepih za sklenitev pogodbe: ime in priimek, naslov, davčna številka, transakcijski račun in višina honorarja, pogodba med prijaviteljem in sodelujočimi ali druga dokazila o porabi sredstev) se po potrebi ali na razpis pošljejo tudi organom nadzora nad porabo javnih financ (računsko sodišče), v primeru pritožbe pristojnemu ministrstvu, ki odloča o pritožbi, in pooblaščenim revizijskim družbam ali revizorjem.

* **Informacije o prenosih osebnih podatkov v tretjo državo ali mednarodno organizacijo:**

Osebni podatki, pridobljeni v okviru izvedbe javnega razpisa, se ne bodo prenašali v tretjo državo ali mednarodno organizacijo.

* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebni podatki sodelujočih soavtorjev, izvajalcev in zastopnikov prijaviteljev pri projektih, ki jih prijavitelji navedejo v vlogah na javnem razpisu, se hranijo trajno, razen če zakon določa drugače.

Osebni podatki sodelujočih pri projektih, ki bodo na javnem razpisu izbrani in s katerimi bo sklenjena pogodba, se hranijo 20 let od nastanka celotne oz. popolne dokumentacije, kot je predvidena za izpolnitev vseh pogodbenih obveznosti, razen če je z zakonom določeno drugače.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Pravice in načini njihovega uveljavljanja za posameznike so navedene v Politiki varstva osebnih podatkov in zasebnosti RTV Slovenija.

Posameznik ima vedno pravico do vpogleda, popravka netočnih podatkov, do omejitve obdelave pod določenimi pogoji iz Splošne uredbe, do ene brezplačne kopije osebnih podatkov in izpisa v strukturirani, splošno uporabljeni in strojno berljivi obliki v določenih primerih prenosa k drugemu upravljalcu. Izbris vseh osebnih podatkov (pravica do pozabe) RTV Slovenija izvede, ko namena za obdelavo posameznikovih osebnih podatkov nima več ter kadar so izpolnjene predpostavke iz zakonodaje in 17. člena Splošne uredbe o varstvu podatkov (EU) 2016/679.

Glede na pravno podlago pa ima posameznik naslednje pravice:

Z izbranim prijaviteljem se bo za sodelovanje sklenila pogodba. Na tej pravni podlagi je možen izbris in prenos osebnih podatkov v določenih primerih.

Izbris vseh osebnih podatkov (pravica do pozabe) se izvede, ko RTV Slovenija nima več namena za obdelavo osebnih podatkov ter kadar so izpolnjene predpostavke iz zakonodaje in 17. člena [Splošne uredbe o varstvu podatkov](http://eur-lex.europa.eu/legal-content/SL/TXT/HTML/?uri=CELEX:32016R0679&from=SL) (EU) 2016/679 (GDPR).

* **Informacija o pravici do vložitve pritožbe pri nadzornem organu**:

Pritožba se lahko poda Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si, telefon: 012309730, spletna stran: [www.ip-rs.si](http://www.ip-rs.si)).

* **Informacije o viru osebnih podatkov in ali izvirajo iz javno dostopnih virov:**

Podatke o prijavitelju in povezanih osebah posreduje neposredno prijavitelj - producent. Razen imena in priimka zastopnika prijavitelja ostali posredovani osebni podatki ne izvirajo iz javno dostopnih virov.

* **Informacije o obstoju avtomatiziranega sprejemanja odločitev, vključno z oblikovanjem profilov ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki:**

RTV Slovenija ne izvaja avtomatiziranega odločanja na podlagi profiliranja s posredovanimi osebnimi podatki.

S podpisom zastopnik prijavitelja potrjujem, da smo z obvestilom seznanjeni in da smo z obvestilom, ki velja za obdelavo vseh osebnih podatkov na javnem razpisu, seznanili vse sodelujoče osebe pri prijavljenem projektu, katerih osebne podatke posredujemo na javni razpis.

Podpis: \_\_\_\_\_\_\_\_\_\_\_\_\_\_\_\_\_\_\_\_\_

Žig (če prijavitelj posluje z žigom):